روسیاداکی اینقیلاب‌دان سوْنرا یارانان گونئی قافقاز جومهوریتی مج‌لی‌سی سئیم، داها چوْخ گورجو و ائرمنی منافع‌لرینی قورویان بیر تشکیلات دوروموندایدی. سئیم مج‌لی‌سینده اؤنم‌لی وظیفه‌لر گورجو و ائرمنی‌لره وئریلمیشدی، آذربایجان‌لی تورک‌لره ایسه یالنیزجا سوسیال یاردیم مسئله‌لری ایله علاقه‌لی ساحه‌لر ساخلانمیشدی. بون‌دان باشقا بیرینجی دونیا مۆحاریبه‌سینده تورک‌لرین موتتفیقی آلمان، قافقاز مسئله‌سینده عثمانلی دؤولتی ایله فرق‌لی بیر منافع توققوشماسینا گیرمیشدی. قافقازین زنگین‌لیک‌لرینی اله کئچیرمک ایسته‌ین آلمان، خصوصیله باکی نئفتینده سؤز صاحبی اولماغی هدفه آلیردی. بۇ مولاهیزه‌لرله آلمان‌لارین دستیینی تعمین ائدن گورجولر 26 مایدا جنوبی قافقاز جومهوریتیندن آیریلاراق، موستقیل‌لیگینی اعلان ائتمیشدی‌لر.